## L’Institut Valencià de Cultura, la Federació de Societats Musicals i CaixaBank bequen 580 alumnes en el curs 2024-2025

*** El programa, que este curs compta amb una dotació de 255.000 euros, s’emmarca en el projecte ‘CaixaBank escolta València’
* Més de 8.200 alumnes han rebut les Beques CaixaBank en les onze edicions del programa, al qual s’ha destinat en total més de 3,2 milions d’euros**

El programa de Beques CaixaBank, finançades per l’entitat bancària amb la col·laboració de l’Institut Valencià de Cultura i la Federació de Societats Musicals de la Comunitat Valenciana (FSMCV), ajudarà econòmicament en el curs 2024-2025 un total de 580 estudiants de 175 entitats pertanyents a les societats musicals federades.

L’onzena edició d’este pla de suport a l’alumnat de la xarxa de centres educatius de les societats musicals compta amb una dotació econòmica de 255.000 euros, aportats per l’entitat financera, i beneficiarà 170 alumnes de la província d’Alacant, 384 de València i 26 de Castelló. Un total de 1.527 estudiants han presentat sol·licitud per a este curs.

La convocatòria anual de beques és una de les línies del projecte ‘CaixaBank escolta València’, que té com a principal finalitat fomentar entre els més xicotets l’estudi de la música i incentivar tot l’alumnat a seguir els seus estudis musicals amb independència de la seua condició econòmica.

Des de la posada en marxa de la primera edició d’este programa, en el curs 2014-2015, ja s’han beneficiat un total de 8.265 estudiants de música. CaixaBank ha invertit 3,2 milions d’euros en el programa durant més d’una dècada, i amb això ha donat suport a la important labor educativa que desenrotllen les societats musicals de la Comunitat Valenciana.

**Solidaritat amb les societats musicals afectades per la riuada**

Les entitats i institucions implicades en el programa ‘CaixaBank escolta València’ volen mostrar la seua solidaritat amb el poble valencià, en general, i amb les societats musicals afectades, en particular, a través de la remodelació de les activitats que es faran  en 2024 i la posada en marxa d’altres iniciatives que ajuden a recuperar, el més prompte possible, les pèrdues materials causades per la riuada.

‘CaixaBank escolta València’ és una iniciativa posada en marxa en 2014 per CaixaBank, en col·laboració amb la Federació de Societats Musicals de la Comunitat Valenciana (FSMCV) i l’Institut València de Cultura, dirigida a donar suport a les societats musicals valencianes i a promoure l’activitat musical i educativa en el territori.

Entre les seues línies destaquen la convocatòria anual de beques per a estudiants de les escoles de música; els concursos, festivals i cicles de concerts d’orquestres de la Comunitat Valenciana; els Premis al Talent Musical; el projecte de recuperació de patrimoni ‘Música a la Llum’; i l’Alqueria Julià-Casa de la Música, rehabilitada per CaixaBank i que allotja des de finals de 2020 la seu de l’FSMCV.

Fecha: 20/12/2024